El XVIII Festival de Folklore Valencià, XII Memorial Enric Martí, se celebrarà a la Casa de Cultura el 28 de setembre
2025-07-24

L’Auditori de la Casa de Cultura de Burjassot ha sigut el lloc triat, un any més, per l’Entitat Cultural Valenciana “El Piló”, per a celebrar el seu XVIII Festival de Folklore Valencià, XII Memorial Enric Martí, en el qual la tradició, la dansa, la música valenciana i el saber fer de diferents grups de danses, rondalla i tabal i dolçaina s’ajuntaran en una gran nit dedicada al folklore valencià.

La cita serà cita dissabte que ve 28 de setembre, a partir de les 22 hores, moment en el qual les diferents formacions convidades començaran a mostrar el seu art en l’escenari. En l’edició d’enguany es comptarà amb la participació del Grup de Danses “El Forcat” de València i el Grup de Danses Alimara, també de València.

Al costat d’ells, com no podia ser d’una altra manera, també estaran els amfitrions. Així, per part de El Piló actuarà la colla de dolçaines, la rondalla i el Grup de Danses “El Piló”.

En finalitzar el festival, tots els assistents podran participar ballant una jota oberta a la ciutadania.